এখানেই আমরা দেখব ডিপির জাদুকরী ক্ষমতা। ছবিটাতে কিছু নীল চিহ্নিত অংশ দেখা যাচ্ছে। নীল বৃত্তটির মানে হচ্ছে এই ফাংশনের কাজটা আগেই করা হয়ে গেছে। আমরা যদি কোনভাবে আগে থেকেই এটার উত্তর জানতে পারি, তাহলে কিন্তু আর আমাদের পরের কাজগুলো করতে হচ্ছে না। অর্থাৎ আমরা কোন একটা কাজ একবার করে ফেললে সেটাকে মুখস্থ (মেমোরাইজ) করে রাখব, পরেরবার এই একই কাজ করতে গেলে এই মুখস্থ মানটাই আমরা বসিয়ে দেব, বাকি কাজগুলো আর করব না। এই মেথডের উদ্ভাবকরা একটু ভাব নিয়ে এর নাম দিয়েছেন ‘Memoization’.